**การปรับเปลี่ยนพฤติกรรม นิสัย และวิธีการคิด**

เมื่อพูดถึงเรื่อง การปรับเปลี่ยนพฤติกรรม การปรับเปลี่ยนนิสัย และการปรับเปลี่ยนวิธีการคิด

คนส่วนใหญ่มักจะคิดว่า ตนเองดีอยู่แล้ว ไม่มีอะไร หรือสิ่งไหนที่ต้องปรับเปลี่ยนเข้าหาบุคคลอื่น

เนื่องจากพวกเขาเหล่านั้นคิดว่า บุคคลอื่นเสียมากกว่าที่ควรปรับตนให้เข้าใจพวกเขา ไม่ใช่ให้พวกเขา ปรับตัวเข้าหาบุคคลอื่น

การอยู่ในสังคม คนทุกคนควรมองถึงข้อดี และข้อเสียของตนเองว่า มีสิ่งไหนที่เราควรปรับปรุง

หรือปรับตัวของเราเข้าหาบุคคลอื่น ไม่ใช่ให้บุคคลคนอื่นพยายามปรับตัวเข้าหาเราฝ่ายเดียว เพราะถ้าหากทุกคนในสังคมเหมือนกับเราว่า ต้องรอให้บุคคลอื่นปรับตัวเข้าหาเรา จะทำให้คนในสังคมเกิดความบาดหมาง แตกแยก ไม่มีความรัก ความสามัคคีต่อกัน ทะเลาะเราเบาะแว้งกัน อยู่ร่วมกันไม่ได้ สังคมเกิดความไม่สงบสุข แต่ถ้าหากทุกคนในสังคมกลับคิดว่า เราทุกคนต่างฝ่าย ต่างต้องพยายามปรับตัวเข้าหากัน ไม่ใช่ให้ฝ่ายใดฝ่ายหนึ่งปรับตัวเข้าหาเพียงฝ่ายเดียว ความคิดนี้ ถ้าทุกคนลงมือปฏิบัติ ก็จะทำให้สังคม เกิดความรักใคร่ สามัคคี ปรองดองกัน และอยู่ร่วมกัน อย่างมีควานสุขสมานฉันท์ตลอดไป ปัจจุบันคนในสังคมบางส่วนเกิดการแบ่งแยกชนชั้นกัน เช่น การแบ่งแยกระหว่างคนมีการศึกษากับคนไม่มีการศึกษา การแบ่งแยกระหว่างคนรวยกับคนจน เป็นต้น ซึ่งทัศนคติเหล่านี้ถือว่า ไม่ควร เป็นอย่างยิ่ง เนื่องจากคนทุกคนนั้นไม่สามารถเลือกเกิดได้ แต่เลือกที่จะเป็นคนดีได้ เราจึงไม่ควรมองคนจากยศถาบรรดาศักดิ์ หรือฐานะเพียงภายนอกของเขาเหล่านั้น เป็นต้น แต่เราควรมองให้ลึกถึงจิตใจ เพื่อให้เราและสังคมเกิดความสงบสุข อยู่ร่วมกันอย่างมีความสุข

การปรับเปลี่ยนพฤติกรรม นิสัย และวิธีการคิด เป็นสิ่งที่สำคัญเป็นอย่างยิ่ง เนื่องจากเป็นรากฐานของการใช้ชีวิตให้อยู่อย่างมีความสุข และเข้าใจกันระหว่างคนในสังคม สังคมที่ดีที่จะทำให้ประเทศชาติเกิดการพัฒนา หรือมีความเจริญรุ่งเรืองได้คนในสังคมต้องสามัคคี ปรองดองสมานฉันท์

และที่สำคัญคือ ต้องไม่แบ่งแยกชนชั้นกัน สังคมก็จะสงบสุขและน่าอยู่ตลอดไป